Számoljuk ki az 'a'-t és ellenőrizzük a megoldást!
'a' plusz 5 egyenlő 54-gyel.
Van egy számunk, ami az 'a' ismeretlen,
amelyhez ha hozzáadok 5-öt, 54-et fogok kapni.
Ezt lehet, hogy fejben is ki tudod számolni,
de lépésről lépésre végigmegyünk rajta,
mert ez hasznos lesz,
amikor bonyolultabb feladatokat oldunk meg.
Általában az ilyen egyenletek esetén
az ismeretlent akarjuk kiszámolni.
Azt akarjuk, hogy az 'a' magában álljon az egyenlet egyik oldalán,
el akarjuk különíteni.
Mivel már eleve a bal oldalon van,
próbáljunk meg
minden mást eltüntetni onnan.
Ami még a bal oldalon található, az a plusz 5.
A legjobb módja annak,
hogy megszabaduljunk a plusz 5-től, az az,
hogy kivonjuk az 5-öt.
Tehát vonjunk ki 5-öt!
Ne feledjük, hogy itt az áll, hogy 'a' plusz 5 egyenlő 54-gyel.
Ha azt akarjuk,
hogy az egyenlőség továbbra is fennálljon,
mindent, amit az egyenlet bal oldalán csinálunk,
meg kell csinálnunk a jobb oldalon is.
El kell végeznünk a kivonást az 54-ből is a jobb oldalon.
Van az 'a' plusz 5 mínusz 5,
ami 'a' plusz 0-nak felel meg.
Mivel ha hozzáadunk 5-öt és kivonunk 5-öt,
akkor ezek kiejtik egymást,
tehát 'a' plusz 0 egyenlő 'a'.
Aztán van az 54 mínusz 5,
ami egyenlő 49-cel.
Elkészültünk.
Kiszámoltuk az 'a'-t,
'a' egyenlő 49-cel.
Most ellenőrizzük!
Úgy ellenőrizhetjük,
hogy a 49-et behelyettesítjük
az 'a' helyére
az eredeti egyenletben.
Ahelyett, hogy azt írnánk, hogy 'a' plusz 5 egyenlő 54-gyel,
nézzük meg, hogy a 49 plusz 5 egyenlő-e 54-gyel!
Tehát csak behelyettesítjük.
49,
49 plusz – jelöljük ugyanolyan zölddel –
49 plusz 5 egyenlő 54-gyel.
Megpróbáljuk ezt ellenőrizni.
49 plusz 5 egyenlő 54,
és ez valóban egyenlő 54-gyel,
tehát minden stimmel.